ಅಮೃತಾ ರಾಮ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಅಮೃತಾ ರಾಮ್ ಅವರು ಒಬ್ಬ ಭಾರತೀಯ ಫ್ಯಾಷನ್ ವೇಷಭೂಷಣ ವಿನ್ಯಾಸಕಿ, ದೂರದರ್ಶನ ನಿರೂಪಕಿ ಮತ್ತು ಉದ್ಯಮಿ. ಅಮೃತಾ ಅವರು ತಮಿಳು ಮತ್ತು ತೆಲುಗು ಭಾಷೆಯ ಚಲನಚಿತ್ರಗಳಲ್ಲಿ ಸಹ ಕೆಲಸ ಮಾಡಿದ್ದರು.

ವೃತ್ತಿ
೨೦೦೦ ರ ದಶಕದ ಆರಂಭದಲ್ಲಿ, ಅಮೃತಾ ಅವರು ಚೆನ್ನೈನಲ್ಲಿ ಸ್ಟೈಲಿಸ್ಟ್ ಮತ್ತು ಡಿಸೈನರ್ ಆಗಿ ಕೆಲಸ ಮಾಡಿದರು. ನಂತರ ಪಾಲಿಮರ್ ಟಿವಿಯಲ್ಲಿ ಎನ್ ಸ್ಟೈಲ್ ನಂತಹ ದೂರದರ್ಶನ ಕಾರ್ಯಕ್ರಮಗಳನ್ನು ನಿರ್ದೇಶಿಸಲು ಮತ್ತು ನಿರೂಪಣೆ ಮಾಡಿದರು. ಅಮೃತಾ‌ರವರು ನ್ಯೂಯಾರ್ಕ್‌ನ ಫ್ಯಾಷನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಫ್ಯಾಷನ್ ಮತ್ತು ವಿನ್ಯಾಸವನ್ನು ಅಧ್ಯಯನ ಮಾಡಲು ಹೋದರು. ನಂತರ ಅವರು ದಕ್ಷಿಣ ಭಾರತೀಯ ಚಿತ್ರರಂಗದಲ್ಲಿ ಕೆಲಸ ಮಾಡಲು ಬಂದರು. ನ್ಯೂಯಾರ್ಕ್‌ನಿಂದ ಮರಳಿದ ನಂತರ, ಮೈಸ್ಕಿನ್ ನಿರ್ದೇಶನದ ಸೂಪರ್‌ಹೀರೋ ನಾಟಕ ಚಿತ್ರ ಮುಗಮೂಡಿ (೨೦೧೨) ಅವರ ಮೊದಲ ಚಿತ್ರವಾಗಿತ್ತು. ಅವರು ತಮಿಳು ಮತ್ತು ತೆಲುಗು ಚಲನಚಿತ್ರೋದ್ಯಮಗಳಲ್ಲಿ ಕೆಲಸ ಮಾಡುವುದನ್ನು ಮುಂದುವರೆಸಿದರು. ಅಮೃತಾ ಅವರು S/O ಸತ್ಯಮೂರ್ತಿ (೨೦೧೫) ಮತ್ತು ಸ್ಕೆಚ್ (೨೦೧೮) ನಲ್ಲಿ ಸಹ ಕೆಲಸ ಮಾಡಿದರು. ಅವರು ದೇವಿ ಶ್ರೀ ಪ್ರಸಾದ್ ಅವರ ಅಮೆರಿಕ ಪ್ರವಾಸ ಕಾರ್ಯಕ್ರಮಗಳಿಗಾಗಿ ವೇಷಭೂಷಣವನ್ನು ಕೂಡ ರೂಪಿಸಿದರು. 

೨೦೧೦ ರ ದಶಕದ ಅಂತ್ಯದ ವೇಳೆಗೆ, ಅವರು ಸಾರ್ವಜನಿಕ ಕಾರ್ಯಕ್ರಮಗಳಿಗಾಗಿ ಕಮಲ್ ಹಾಸನ್ ಅವರ ವೇಷಭೂಷಣಗಳ ವಿನ್ಯಾಸದಲ್ಲಿ ಕೆಲಸ ಮಾಡಿದರು. ವಿಶೇಷವಾಗಿ, ವಿಶ್ವರೂಪಂ ೨ (೨೦೧೮)ರ ಚಿತ್ರದ ಪ್ರಚಾರಗಳಿಗಾಗಿ, ಬಿಗ್ ಬಾಸ್ ತಮಿಳು ದೂರದರ್ಶನ ಸರಣಿಗಾಗಿ ಹಾಗೂ ಇಂಡಿಯನ್ ೨ (೨೦೨೧)ರ ಚಿತ್ರದಲ್ಲಿನ ಅವರ ಪಾತ್ರಕ್ಕಾಗಿ ನಟನ ವೇಷಭೂಷಣಗಳನ್ನು ಅವರು ವಿನ್ಯಾಸಗೊಳಿಸಿದರು.

ವೈಯಕ್ತಿಕ ಜೀವನ
ಅಮೃತಾ ಅವರು ನಟ ಮತ್ತು ನೃತ್ಯ ನಿರ್ದೇಶಕರಾದ ರಾಮ್‌ಜಿ ಅವರನ್ನು ವಿವಾಹವಾದರು. ಅವರು ಅವರ ನೃತ್ಯ ಶಾಲೆಗಳನ್ನು ಸಹ-ನಿರ್ವಹಿಸುತ್ತಾರೆ.

೨೦೨೦ ರ ಫೆಬ್ರವರಿಯಲ್ಲಿ ಇಂಡಿಯನ್ ೨ ಚಿತ್ರದ ಚಿತ್ರೀಕರಣ ಸ್ಥಳದಲ್ಲಿ ಸಂಭವಿಸಿದ ಪ್ರಾಣಘಾತಕ ಅಪಘಾತದಲ್ಲಿ ಅಮೃತಾ ಅವರು ಕೂದಲೆಳೆಯ ಅಂತರದಲ್ಲಿ ಗಾಯದಿಂದ ಪಾರಾದರು.

ಚಿತ್ರಕಥೆ

 ಮಹೇಶ್, ಸರಣ್ಯ ಮತ್ತು ಇತರರು (೨೦೦೮)
 ಓಡಿಪೋಲಾಮಾ (೨೦೦೯)
 ಮುಗಮೂಡಿ (೨೦೧೨)
 ಪಿಸಾಸು(೨೦೧೪)
 S/O ಸತ್ಯಮೂರ್ತಿ (೨೦೧೫)
 ವೀರ ಶಿವಾಜಿ (೨೦೧೬)
 ಶಿವಲಿಂಗ (೨೦೧೭)
 ನೆರುಪ್ಪು ದಾ (೨೦೧೭)
 ಖೈದಿ ನಂ. ೧೫೦ (೨೦೧೭)
 ಸ್ಕೆಚ್ (೨೦೧೮)
 ವಡ ಚೆನ್ನೈ (೨೦೧೮)
 ನಮ್ಮ ವೀಟ್ಟು ಪಿಳ್ಳೈ (೨೦೧೯)
 ಸಂಗತಮಿಳನ್ (೨೦೧೯)
 ನಾಡೋಡಿಗಳು ೨ (೨೦೨೦)
 ಪರಮಪದಂ ವಿಳಯಾಟ್ಟು (೨೦೨೧)
 ಕಾ – ದ ಫಾರೆಸ್ಟ್ (೨೦೨೪)
 ಇಂಡಿಯನ್ ೨ (೨೦೨೪)
 ಅಮರನ್ (೨೦೨೪)
 ಥಗ್ ಲೈಫ್ (೨೦೨೫)

ಉಲ್ಲೇಖಗಳು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ